**Dôvodová správa**

**Všeobecná časť**

Uvedený návrh ústavného zákona sa predkladá s cieľom zabezpečiť ústavnú ochranu dôchodkov a dôchodkového systém, zabezpečiť stabilitu tohto systém na dlhé obdobie a posilniť istotu budúcich dôchodcov v to, že ich dôchodok bude nedotknuteľný a ústavne chránený a bude tak tvoriť spoľahlivý príjem sporiteľovi v starobe a jeho pozostalým pre prípad jeho smrti. Ústavne sa zakotvuje nedotknuteľnosť vlastníckych práv dôchodkových úspor vytvorených sporiteľmi v tomto systéme a nezrušiteľnosť dôchodkového sporenia. V záujme postupného zvyšovania dôchodkov sa ústavne garantuje postupné zvyšovanie príspevkov na osobné dôchodkové účty sporiteľov v súlade s možnosťami hospodárstva tak, aby od roku 2017, kedy začne byť účinný tento zákon, sa postupne tempom ¼ % ročne zvýši príspevok na osobné účty sporiteľov, minimálne na 6 %. Ústavne sa zakotvuje stanovenie veku odchodu do dôchodku vo väzbe na vývoj strednej dĺžky dožitia.

**Osobitná časť**

**Čl. I**

Definícia starobného dôchodkového sporenia.

**Čl. II**

Definícia nedotknuteľnosti vlastníckych práv starobného dôchodkového sporenia.

**Čl. III**

Definícia nezrušiteľnosti starobného dôchodkového sporenia.

**Čl. IV**

Úprava veku odchodu do dôchodku vo väzbe na strednú dĺžku dožitia.

**Čl. V**

Úprava sadzieb dôchodkového starobného sporenia tak, aby od roku 2017 do roku 2024 vzrástla sadzba postupne na minimálne 6 % vymeriavacieho základu.

**Čl. VI**

Stanovenie účinnosti zákona k 1. januáru 2017.